cyanic-selkie/wikianc huggingface dataset:
সমকামিতার ইতিহাস
মেসোপটেমিয়া
প্রাচীন আসীরীয় সমাজে এটি বিশ্বাস করা হত যে; কোনো পুরুষ যদি তার সমমর্যাদার পুরুষের সাথে যৌনাচারণ  অথবা সাংস্কৃতিক পতিতাবৃত্তি করে; তাহলে সমস্যা থেকে তার মুক্তি ঘটবে এবং সে হয়ে উঠবে সৌভাগ্যবান। সুপ্রাচীন কিছু আসীরীয় গ্রন্থে প্রার্থনাসংবলিত মন্ত্র ছিল; যা সমকামী সম্পর্ককে ঐশ্বরিক আশীর্বাদ পুষ্ট হওয়ার জন্য উচ্চারণ করা হত। ৩ সহস্র খ্রিষ্ঠপুর্ব থেকে সে সমাজে পায়ুসঙ্গম ধর্মীয় অনুষ্ঠান হিসেবে ব্যবহৃত হয়ে আসছে। মেসোপটেমীয়দের ধর্মীয় জীবন ব্যবস্থায় মন্দিরের অভ্যন্তরে সমকামিতার চর্চা করা ধর্মীয় অংশ ছিল এবং কেও যদি পূজা-অর্চনার বাইরে এই সমকামিতার চর্চা করত; তবে তাকে কোনো ভাবে দোষী সাব্যস্ত করা হত না। কিছু রাজার  পুরুষ প্রেমিক ছিল এবং— জিমরি-লিন (মারীর রাজা) ও হামুরাবি (ব্যবিলনের রাজা) উভয়ই পুরুষের সাথে শয়ন করতেন। রাজাদের পরিচায়কের সাথে অথবা যোদ্ধাদের নিজেদের মধ্যে সমকামী সম্পর্ক থাকলেও সামাজিক ভাবে উৎকৃষ্ট কারো সাথে তার সম্মতি ব্যতিরেকে যদি পায়ুসঙ্গম হয়; তবে একে ধর্ষণ অথবা খারাপ লক্ষণ হিসেবে বিবেচনা করা হত; যার ফলে শাস্তির ব্যবস্থা করা হত।
দক্ষিণ এশিয়া
হিন্দু আইনের মুল ভিত্তি মনুসুত্রীয় আইনে, তৃতীয় লিঙ্গের সদস্যরা; প্রচলিত লিঙ্গ যেভাবে তাদের যৌনতার বহিঃপ্রকাশ ঘটায়; তার বাইরে গিয়ে যৌন অভিব্যক্তি প্রকাশ করতে পারা আর সমকামিতা মুলক কর্মকাণ্ড করাকে স্বীকৃতি দিয়েছে।
দক্ষিণ প্রশান্ত
মেলানেসিয়ার বিভিন্ন সমাজে; বিশেষ করে পাপুয়া নিউ গিনিতে গত শতাব্দির মধ্যভাগের পুর্ব পর্যন্ত সমলিঙ্গে সম্পর্ক তাদের সংস্কৃতিরই অখণ্ড অংশ ছিল। উদাহরণস্বরূপ; ইটোরো এবং মারিন্ড আনিম মানুষ বিষমকামিতাকে পাপ হিসেবে দেখত ও সমকামিতাকে উৎযাপন করত। মেলানেসিয়ার ঐতিহ্যবাহী সংস্কৃতিতে; কোনো বালকের বয়ঃসন্ধির পূর্বে বয়স্ক কিশোরের সাথে সে জুটি বাধত। তরুনটি তার পরামর্শদাতা হত এবং তার সাথে যৌনাচার করত (মৌখিক, পায়ু বা উপজাতীয় নীতিতে)। অপ্রাপ্তবয়স্ক ছেলেটি যতদিন না বয়ঃসন্ধিকাল অতিক্রম করছে ততদিন এভাবে চলত। যাইহোক, ইউরোপীয় মিশনারীদের তৎপরতায় খ্রিষ্ঠান ধর্মে দীক্ষিতকরণের জন্য অনেক মেলানেসিয়ান সমাজে বর্তমানে সমকামিতা ঘৃণ্য হয়ে উঠছে।
আফ্রিকা
মিশরে সমকামিতা মিশরীয় ত্বাত্তিক ও ইতিহাসবেত্তাদের জন্য বিতর্কিত বিষয়। এটা এখনো সুষ্পষ্টভাবে জানা যায় নি যে, কীভাবে প্রাচীন মিশরীয় সমাজে সমকামিতাকে দেখা হত। এই বিষয়টি নিয়ে নানাবিধ জল্পনা কল্পনা আছে, আছে নানা গুজব প্রচলিতও। তবে ব্যতিক্রমও আছে
এরকম ব্যতিক্রম এবং প্রাচীন মিশরে সমকামিতা থাকার প্রকৃষ্ট উদাহরণ হচ্ছে রাজবংশের ২ জন সরকারী কর্মকর্তা নায়ানখ-খুনুম এবং খুনুম হটেপ এর ক্ষেত্রে। উভয় পুরুষই ফারাও নিউসেরের অধীনে ৫ম রাজত্বে (আনুমানিক ২৪৯৪–২৩৪৫ খ্রিষ্ঠপূর্ব) কাজ করতেন। নিয়ানখ খুনুম ও খুনুম হতেপের নিজেদের পরিবার ছিল, সে পরিবারে সন্তান ও স্ত্রীও ছিল। কিন্তু যখন তারা মারা যান, অনুমান করা যায়; তাদেরকে একত্রে এবং একই মাসাটাবা সমাধিতে সমাধিস্থ করা হয়। এই সমাধিতে বেশ কিছু চিত্র ছিল, যেখানে দেখা যায়, এই দুইজন পুরুষ একে অপরকে আলিঙ্গন করছে, মুখে মুখ ও নাকে নাক ঘষছে। এই চিত্রাঙ্কন অনেক ধরনের কল্পনার জন্ম দিয়েছে, কারণ প্রাচীন মিশরে নাকের সাথে নাক স্পর্শ চুম্বনকে বুঝানো হত।
অনেক মিশরীয় তাত্ত্বিক ও ইতিহাসবেত্তারা; নিয়ানখ-খুনুম ও খুনুম হতেপের চিত্রকলার যে ব্যাখ্যা দাড় করানো হয়েছে, তার সাথে দ্বিমত পোষন করেছেন। কিছু বিশেষজ্ঞ মনে করেন, এই চিত্রকলা সমকামী দুইজন পুরুষের বিবাহের উদাহরণ এবং প্রাচীন মিশর এই সমকামিতাকে স্বীকার করেছে, এটাই এখান থেকে প্রতিভাত হয়। অন্যান্য কিছু গবেষক এর সাথে দ্বিমত পোষণ করেছে, এবং এই চিত্রকলা থেকে ব্যাখ্যা করেছেন যে নিয়ানখ-খুনম ও খুনম-হতেপ হয়ত জমজ এমনকি এও হতে পারে তারা যুগ্ন জমজ। এটা কোনো বিষয় নয়, কোন ব্যাখ্যাটা সঠিক, তবে এটা পরিষ্কার যে, নিয়ানখ-খুনম ও খুনম-হতেপ একে অপরের খুব কাছে ছিল, বেচেঁ থাকার সময়েও, এবং মৃত্যুও তাদের আলাদা করতে পারে নি।
এটা এখনো অস্পষ্ট যে, প্রাচীন মিশরীয়রা সমকামিদের নিয়ে কী ভাবত। কোনো দলিল এবং সাহিত্যে, যৌন অভিমুখিতা সংক্রান্ত বিষয়, সরাসরি উল্লেখ ছিল না। বিষয়টা নানা অলঙ্কারিকভাবে উল্লেখকরা হত। সিথ এবং তার যৌন স্বভাবের গল্প, নেতিবাচক ভাবধারা দিয়ে প্রকাশিত হয়েছিল। প্রাচীন মিশরীয় দলিলে এটাও সুষ্পষ্টভাবে বলা হয় নি যে, সমকামিতা সম্পর্ক নিন্দনীয় বা ঘৃণ্য এবং কোনো প্রাচীন মিশরীয় দলিলে সমকামিতার বিরুদ্ধে আইনগত বিধানও প্রয়োগ করা হয় নি। এইজন্য এই বিষয়ের উপর সরাসরি মুল্যায়ন করা খুবই দুষ্কর।
১৯ শতকে বুগান্ডার রাজা দ্বিতীয় মুয়াংগা (১৮৬৮-১৯০৩) তার বালক ভৃত্যের সাথে নিয়মিত সঙ্গমে লিপ্ত হত।
ইথিওপিয়া বাইবারে (১৯০৯) ইউরেনিসমের (সমকামিতার অন্য নাম) বিরোধিতা করা হয়। সেমিটিক হারারী মানুষদের কাছে সডোমী অপরিচিত ছিল না। যদিও খুব বেশি চর্চা করা হত না; কিন্তু সমকামিতার চর্চা গাল্লা [অরোমো] এবং সোমালীতে করা হত। এই তিন সম্প্রদায়ের মানুষই পারস্পরিকভাবে হস্তমৈথুন করত। গ্যামস্ট (১৯৬৯) উল্লেখ করেন মধ্য ইথিওপিয়ার কুশিটিক ভাষী মেষপালক কেমেন্টদের মধ্যে সমকামী সম্পর্ক করার প্রবণতা ছিল। এমহারা রাজ্যে মেসিং (১৯৫৭) খুজে পান; পুরুষদের মধ্যে বেশান্তর করার প্রবণতা ছিল। তারা একে "ঈশ্বরের ভুল" হিসাবে দেখত। ডোনাল্ড ডনহামের (১৯৯০) মতে উত্তর ইথিওপিয়ার মালেদের মধ্যে সংখ্যালঘু সম্প্রদায়ের কিছু পুরুষদের নারী ভূমিকা পালন করতে দেখা যেত। তারা জৈবিকভাবে পুরুষ হলেও, নারীদের ন্যায় পোশাক পরিধান করত, নারীদের কাজ করত, নিজের ঘরের খেয়াল রাখত, এমনকি পুরুষের সাথে যৌন সম্পর্কেও জড়াত।
সমকামিতা পূর্ব আফ্রিকান সমাজেও দেখা গিয়েছে। নিডহাম (১৯৭৩) বর্ণনা করেছে, কেনিয়ার মেরু সমাজের ধর্মীয় নেতা যারা হতেন, তাদেরকে মুগাওয়ে বলা হত। এই মুগাওয়ে বেশিরভাগ সময়ে সমকামী হতেন এবং কখনো কখনো পুরুষকে বিবাহ করতেন। ব্রাইয়াক (১৯৬৪) উল্লেখ করেছেন, এক্টিভ কিকুয়ু সমকামী দের অনেক বলা হত এবং মেষপালক নান্দি ও মারাগোলি দের বলা হয়, সমপ্রেমী অবিবাহিত পুরুষ।
ইতিহাসগত বিবেচনা
যাইহোক, বিভিন্ন জায়গায় বিশেষ করে একাডেমিক দুনিয়ায় আধুনিক শব্দগুচ্ছ গুলো নিয়ে কাজ করতে বেশ সমস্যা পোহাতে হয়। আধুনিক শব্দ কুইর এর সংজ্ঞাও পুর্ণাঙ্গভাবে একাডেমিক মহলে সংজ্ঞায়িত হয় নি এবং বিভিন্ন সমাজে যৌন অভিমুখিতার যে গাঠনিক পরিচয় তা ভিন্ন। যেমনঃ কোনো সমাজে সমকামিতার বিষয়টি সাধারণ মানুষ জানে, আবার কোনো সমাজে এ বিষয়টিকে সম্পুর্ণভাবে এড়িয়ে চলার চেষ্টা করা হয়। একাডেমিক কাজ করার সময় কোথায় কোন শব্দ ব্যবহার করা হবে তা ঠিক করা হয়। পাঠককে সতর্ক থেকে ঐতিহাসিক ব্যক্তিবর্গদের যৌন অভিমুখিতা সম্বন্ধে পাঠ করতে হবে।
প্রাচীন গ্রিস
গ্রিক পুরুষরা নিজেদের যৌনতার প্রকাশ বেশ বিস্তৃতভাবে করতে পারতেন, কিন্তু নারীদের উপর ছিল বাধ্যবাধকতা। নারীরা যদি কিছুটা বয়স্ক হত এবং কদাচিৎ রাস্তায় বের হত, মানুষ তাদের জিজ্ঞেস করত, তিনি কার মাতা, কার স্ত্রী এমন জিজ্ঞেস করা হত না।
প্রাচীন গ্রিসে পুরুষরা কিশোরদের তার পেডেরাস্টি সম্পর্কের অংশীদার হিসেবে নির্বাচন করতে পারত। কিশোরদের নারীদের উপরও প্রেমসুলভ ভাবনা করত। সেখানের প্রাচীন বচন ছিল, "নারীরা ব্যবসার জন্য; আর কিশোররা আনন্দের জন্য"। দাস হিসেবে বালক ক্রয় করা হত। রাজমহলে সাধারণ বালকদেরও পাঠানো হত, প্রাচীন নথি থেকে জানা যায়, তাদের পিতাদেরও এ সম্পর্কে সম্মতি ছিল। এ ধরনের সম্পর্ক নারী পুরুষের বৈবাহিক সম্পর্কের বিকল্প ছিল না। বরং কিছু সময়ের জন্য এ সম্পর্ক করা হত। সাধারণত একজন প্রাপ্তবয়স্ক পুরুষ তার সঙ্গীর জন্য প্রাপ্তবয়স্ক পুরুষ বাছাই করত না। তবে ব্যতিক্রমও ছিল; (যেমনঃ আলেক্সান্ডার দ্য গ্রেট)। তিনি একজন তরুণকে ভালোবেসেছিলেন। কিছু গবেষক দেখিয়েছেন, প্রাচীন গ্রিসে বিশ্বাস করা হত; বীর্য হচ্ছে জ্ঞানের উৎস। তাই এরকম যৌনতার সম্পর্কে প্রেমিক যখন তার ভালোবাসার মানুষটির মাঝে এই বীর্যরস পরিবাহিত করে, তখন তার জ্ঞানও সেই মানুষটির মাঝে ছড়িয়ে পরে।
প্রাচীন রোম
প্রাচীন রোমানীয়দের, সাম্রাজ্য বিজয় করার যে মানসিকতা, তা সমকামিতার চর্চাকেও প্রভাবিত করে। রোমান প্রজাতন্ত্রের নাগরিকের রাজনৈতিক স্বাধীনতা ছিল, তার দেহকে অন্যের দ্বারা মর্দন বা ব্যবহার হওয়া থেকে রক্ষা করার যদি কোনো পুরুষ নাগরিকের দেহ অন্য কারো দ্বারা ব্যবহার হত; এবং বশ্যতা স্বীকার করত, তবে রোমান সাম্রাজ্যে সেই ব্যক্তিকে ক্রীতদাস হিসেবে বিবেচনা করা হত যতদিন পর্যন্ত না; একজন পুরুষ যৌনতার সময় পুরুষোচিত ভুমিকা পালন না করছে, ততদিন পর্যন্ত সে চাইলেই সমকামী সম্পর্ক রাখতে পারত; এটা সেসময় সাধারণ বিষয় ছিল। যোদ্ধাদের মধ্যে সমকামী সম্পর্ককে নিরুৎসাহিত করা হয়েছিল এবং অনেক সময় রুঢ়ভাবে শাস্তির ব্যবস্থা করা হয়েছিল। তরুণ নাগরিকদের কঠোরভাবে সমকামিতার সময় তার সামাজিক অবস্থানের কারো সাথে সমকামিতা মুলক যৌনতার সময় নারীচিত ভুমিকা পালন করার উপর বাধাদান করা হয়েছিল এবং আইনি বাধা হিসেবে লেক্স স্ক্যান্টিনিয়া প্রয়োগের ব্যবস্থা রাখা হয়েছিল। যারাই রোমানের বৈধ নাগরিক বা দাসত্বের জাল থেকে মুক্ত পুরুষের সাথে জোরপুর্বক যৌনাচারে (স্টাপ্রাম) লিপ্ত হবে, তাদের বিরুদ্ধেই এই আইন প্রয়োগ করা হত। পুরুষ দাস, পতিতা, এবং বিনোদনদাতারা সামাজিক ভাবে নিচু ও ঘৃণীত ছিল এবং সঙ্গীদের সাথে যৌন চাহিদা মিটানোর সময় তার সাথে পুরুষোচিত ভুমিকা পালন করতে পারত।
রোমানীয় যৌনতায় "সমকামী" এবং "বিষমকামী" এই শব্দ গুচ্ছ আলাদাভাবে উল্লেখ নেই এবং ল্যাটিন ভাষায় এমন কোনো শব্দের অস্তিত্ব নেই, যাতে করে অনুবাদের মাধ্যমে এইরকম ২ ধরনের যৌনতাকে আলাদাভাবে শ্রেণিবিন্যাসিত করা যায়। রোমানের পুরুষ নাগরিক যদি ইচ্ছাকৃতভাবে মুখ যৌনতা ও পায়ূ যৌনতাকে স্বীকার করতেন; তবে সে সেই সাম্রাজ্যে অবজ্ঞার স্বীকার হতেন। মেয়েলীপনা আচরণের জন্য তাদের বিরুদ্ধে আদালতে কেস হত, রাজনীতির মাঠেও তারা হতেন সমালোচনার স্বীকার। যৌনতার সময় এরকম স্ত্রীজনিত আচরণের অভিযোগ করা হয়েছে গণতান্ত্রিক রাজনীতিবিদ (পপুলারিস) জুলিয়াস সিজার ও মার্ক এন্টনীর বিরুদ্ধে। রোমান সাম্রাজ্যে খ্রিষ্ঠান আইন বলবৎ হবার আগ পর্যন্ত;, খুব কমই প্রমাণ আছে যে, সেসময় কেও সমকামী হলে তার বিরুদ্ধে আইনি ব্যবস্থা নেওয়া হয়েছিল।
মধ্যযুগে
মধ্যযুগে সমকামিতা সাধারনত নিন্দিত ছিল এবং এজন্য সডোমী ও গোমরাহর গল্প অনেকাংশে দায়ী ছিল। ঐতিহাসিকদের মধ্যে বিতর্ক আছে যে; ঐসময় কোনো প্রখ্যাত ব্যক্তি আছেন কিনা যাদের মধ্যে সমকামিতা বা উভকামিতা দেখা যায়। এরকম কিছু ব্যক্তি যেমনঃ দ্বিতীয় এডওয়ার্ড, রিচার্ড দ্য লায়নহার্ট, ফিলিপ দ্বিতীয় অগাস্টাস এবং উইলিয়াম রুফাস সমকামী সম্পর্কে জড়িত ছিল; এমনটা জানা যায়।
ঐতিহাসিক এলান এ টুলকিন সাম্প্রতিক সময়ে বলেছেন, মধ্যযুগে পুরুষ সমকামিতা ফ্রান্স সহ অন্যান্য ইউরোপীয় অঞ্চলে ব্যাপ্ত ছিল। এর একটা বৈধ নাম ছিল যাকে বলা হত "enbrotherment" (affrèrement); যার ফলে দুইজন পুরুষ একসাথে বিবাহিত দম্পতির ন্যায় থাকতে পারত। এই ধরনের দম্পতি একটি পাউরুটি, এক গ্লাস ওয়াইন ও একই ব্যাগ পারস্পরিক বোঝাপড়ায় ব্যবহার করত তার এই অনুচ্ছেদ ইংলিশ মিডিয়ায় বেশ সাড়া পেয়েছিল কারণ, তুলকিন সমকামী বিবাহের পুর্বের অবস্থা হয়তো আবিষ্কার করছেন। তুলকিনের দৃষ্টিকোন; মধ্যযুগে সমকামিতা বিদ্বেষ সবচেয়ে বেশি তীব্র ছিল; এমন বিতর্কের আগুনে ঘি ঢেলে দিয়েছে।
২০ শতকের পূর্বে
জার্মানীর ঘটনাক্রম দেখার জন্য দেখুন ম্যাগনাস হিসচেফেল্ড এবং হলোকাস্টের সময় সমকামিতার ইতিহাস.
মনস্তত্ত্ব
১৯৪৮ সালে আলফ্রেড কিনসে সেক্সুয়াল বিহেভিয়ার ইন দ্য হিউম্যান মেল প্রকাশ করেন; যা কিনসে প্রতিবেদন হিসেবে পরিচিত।
যৌনতার বিপ্লব
যৌনতার বিপ্লবের সময় যৌনতা সংক্রান্ত অনেক আদর্শ যেমনঃ যৌনাচারণ করা হয় প্রজননের জন্য এরকম ধারণাকে প্রাচীন ও সেকেলে হিসেবে চিন্তা করা হয়েছিল। অনেকে মনে করেন, যৌনতা বিষয়ে এভাবে ভাবনাই সমকামিতাকে স্বীকৃতি দেওয়ার পাথেয় হিসাবে কাজ করেছে।
স্টোনওয়াল দাঙ্গা
স্টোনওয়াল দাঙা হচ্ছে নিউ ইয়র্ক শহরের পুলিশের সাথে স্টোনওয়াল ইন (একটি সরাইখানা) মালিকের দফায় দফায় হওয়া একপ্রকার প্রচণ্ড সংঘর্ষ। এ সরাইখানা বা বার গ্রিনউইচ গ্রামে অবস্থিত; যা সেসময় সমকামীদের আড্ডাস্থল হিসেবে নির্ধারিত ছিল। ১৯৬৯ সালের ২৭ জুন শুক্রবার মধ্যরাতে এখানে পুলিশের নিয়মিত রেইড (অপ্রত্যাশিত হানা) এর সময় দাঙার সুত্রপাত হয় যার সমাপ্তি ঘটে পরদিন ২৮ জুন সকালে। এই দাঙ্গায় সমকামী, রাস্তার সাধারণ মানুষ ও রাজ্যের রাণী পুলিশে বিরুদ্ধে অংশগ্রহণ করে। সাধারণ মানুষের আন্দোলনের এই উদ্দীপনা জন্মেছিল তৎকালীন সময়ে বেসামরিক মানুষের অধিকারের আন্দোলন গুলো থেকে। এই দাঙ্গার পর গে লিবারেশন ফ্রন্টের (জিএলএফ) মত অনেক সমকামী অধিকার সংগঠন গড়ে উঠে। এক বছর পর; এইদিনে এই বিদ্রোহের স্মরণে প্রথম গে প্রাইড মার্চ অনুষ্ঠিত হয়।
শাহজাদপুর উপজেলা
শাহজাদপুর উপজেলা বাংলাদেশের সিরাজগঞ্জ জেলার একটি প্রশাসনিক এলাকা।
অবস্থান ও আয়তন
এই উপজেলাটি সিরাজগঞ্জ জেলা সদর থেকে ৫০ কিলোমিটার দূ্রত্বে অবস্থিত। এর উত্তরে উল্লাপাড়া উপজেলা ও বেলকুচি উপজেলা, দক্ষিণে পাবনা জেলার বেড়া উপজেলা, পূর্বে চৌহালি উপজেলা, পশ্চিমে পাবনা জেলার ফরিদপুর উপজেলা। শাহজাদপুর উপজেলা সদরের পশ্চিমে পঞ্চগড়-নগরবাড়ি বিশ্বরোড এবং পূর্বে প্রবাহিত হচ্ছে করতোয়া নদী। এর পূর্ব প্রান্তে রয়েছে বাংলাদেশের যমুনা নদী। অবশ্য যমুনার ওপারেও (পূর্বে) এই উপজেলাটির কিছু অংশ বিস্তৃত। এর আয়তন ৩২৫ বর্গ কিলোমিটার।
নদ-নদী ও যোগাযোগ ব্যবস্থা
এগুলো হচ্ছেঃ যমুনা, করতোয়া, হুড়াসাগর ও বড়াল। এতগুলো নদী থাকার কারণে, একসময় শাহজাদপুরের সাথে অন্যান্য অঞ্চলের প্রধান যোগাযোগ মাধ্যম ছিল নৌপথ। বর্তমানে এই উপজেলার সাথে প্রথান যোগাযোগ মাধ্যম হলো সড়ক পথ।
ইতিহাস
শাহজাদপুর বাংলাদেশের একটি ঐতিহ্যবাহী উপজেলা। ব্রিটিশ শাসনামলে এই উপজেলায় একটি মুনসেফ কোর্ট এবং একটি জেলখানা ছিল। পরবর্তীতে ২০১৩ সালে এস.পি. ফজলুল হক এর মেজ সন্তান, সাবেক আইন সচিব, শেখ মোঃ জহিরুল হক দুলাল এর প্রচেষ্টায় পুনরায় তিনটি চৌকি আদালত স্থাপন করেন। ১। জুডিসিয়াল ম্যাজিস্ট্রেট আদালত, ২। সহকারী জজ আদালত, ৩। যুগ্ম জেলা ও দায়রা জজ আদালত যা অদ্যাবধি চলমান রয়েছে। এটি বর্তমানে সিরাজগঞ্জ জেলার একটি বিশেষ গুরুত্বপূর্ণ উপজেলা। কথিত আছে যে, ১২৫০ খ্রিষ্টাব্দের কাছাকাছি সময়ে মধ্যপ্রচ্যের ইয়েমেনের শাহজাদা মখদুম শাহদৌলা ইসলাম প্রচারের উদ্দেশ্যে তিন ভাগ্নে (১) খাজাকালীন দানিশমন্দ, (২) খাজা নুর, (৩) খাজা আনওয়ার, তাদের মাতা (মখদুম সাহেবের ভগ্নি), বার জন প্রসিদ্ধ দরবেশ এবং কিছু সংখ্যক সহচর নিয়ে নদী পথে জাহাজে রওনা দেন। তিনি তার সহচরদের নিয়ে একসময় বর্তমান শাহজাদপুর ভূখণ্ডে এসে পৌঁছান। তিনি এখানে ইসলাম প্রচার শুরু করলে স্থানীয় হিন্দু রাজার সাথে তার যুদ্ধ বেঁধে যায় এবং তিনি সেই যুদ্ধে শহীদ হন। কিন্তু স্থানটি মুসলমানদের দ্বারা বিজিত হয়। মখদুম শাহদৌলা-এর মৃত্যুর পর তার সহচরদের প্রচেষ্টায় এখানে ইসলাম ধর্ম প্রতিষ্ঠিত হয়। ইয়েমেনের সেই সাধক বীর শহীদ হযরত মখদুম শাহদৌলা -এর নাম অনুসারে এই ভূখণ্ডের নামকরণ হয়েছে।অষ্টাদশ শতাব্দীতে এখানে নীলকরদের একটি নীলকুঠি স্থাপিত হয়েছিল। পরে রবীন্দ্রনাথ দাদা প্রিন্স দ্বারকানাথ ঠাকুর এটি নিলামে ১৩ টাকা ১০ আনায় কিনে নেন। পরে এই কুঠিবাড়িতে জমিদারী খাজনা আদায়ের কাচারি হিসেবে ব্যবহৃত হয়েছে। এই কারণে দেবেন্দ্রনাথ ঠাকুর-এর আমল থেকেই এই কাচারি কুঠিবাড়ি নামেই প্রচলিত ছিল। এখনও একে কুঠিবাড়ি নামেই ডাকা হয়। বর্তমানে এখানে নির্মিত আধুনিক অডিটোরিয়াম। দ্বিতল ভবনটি বর্তমানে রবীন্দ্র জাদুঘর হিসাবে ব্যবহৃত হচ্ছে। আঙিনার বিস্তৃত জায়গা জুড়ে তৈরি করা হয়েছে সুন্দর সুদৃশ্য একটি ফুলবাগান। রবীন্দ্রনাথ ঠাকুর পিতার আদেশে ঊনত্রিশ বছর বয়সে ১৮৯০ সালে জমিদারি তত্ত্বাবধানের জন্য প্রথম শাহজাদপুরে আসেন। ১৮৯০ থেকে ১৮৯৬ মোট ৭ বছর জমিদারির কাজে শাহজাদপুর আসা-যাওয়া এবং অবস্থান করেছেন। এই সময়ের মধ্যে এখানে তিনি তাঁর অনেক অসাধারণ কালজয়ী সাহিত্য রচনা করেছেন। এর মধ্যে ‘‘সোনার তরী’’ কাব্যের ‘ভরা ভাদরে’, ‘দুইপাখি’, ‘আকাশের চাঁদ’, ‘হৃদয় যমুনা’, ‘প্রত্যাখান’, ‘বৈষ্ণব কবিতা’, ‘পুরস্কার’ ইত্যাদি কবিতা এবং ‘‘কল্পনা’’ কাব্যের ’যাচনা’, ‘বিদায়’, ‘নববিরহ’ ,‘মানস-প্রতিমা’, ‘লজ্জিতা’, ‘সংকোচ’, ইত্যাদি বিখ্যাত গান রচনা করেছেন। শাহজাদপুরে রচিত তাঁর ছোটগল্পের মধ্যে ‘পোস্টমাস্টার’, ‘ছুটি’, ‘সমাপ্তি’,‘অতিথি’, ইত্যাদি বিখ্যাত। আর প্রবন্ধের মধ্যে ‘ছেলে ভুলনো ছড়া’, ‘পঞ্চভূত’, এর অংশবিশেষ এবং ‘ছিন্নপত্র’ ও ছিন্নপত্রাবলীর আটত্রিশটি পত্র রচনা করেছেন। ঠাকুর পরিবারের জমিদারী ভাগাভাগির ফলে শাহজাদপুর জমিদারি চলে যায় রবীন্দ্রনাথের অন্য শরিকদের হাতে। তাই ১৮৯৬ খ্রিষ্টাব্দে তিনি শেষবারের মতো শাহজাদপুরে এসেছিলেন শাহজাদপুর থানা ১৮৪৫ সালে গঠিত হয় এবং ১৯৮২ সালে এটি উপজেলায় রূপান্তরিত হয়। শাহজাদপুর পৌরসভা ২০ অক্টোবর ১৯৮৯ সালে প্রতিষ্ঠিত হয়।
জনসংখ্যার উপাত্ত
২০১১ সালের আদমশুমারী অনুসারে এখানকার জনসংখ্যা ৫,৫৬,৩৫০ জন। প্রতি বর্গ কিলোমিটারে জনসংখ্যার ঘনত্ব ১,৪৮১ জন (প্রায়)।
শিক্ষা
রবীন্দ্র বিশ্ববিদ্যালয়, শাহজাদপুরে অবস্থিত। শাহজাদপুর সরকারি কলেজ, শাহজাদপুর সরকারি মডেল পাইলট উচ্চ বিদ্যালয় সহ আরও কিছু সুপরিচিত শিক্ষা প্রতিষ্ঠান এখানে রয়েছে।
অর্থনীতি
শাহজাদপুরের তাঁতশিল্প ও দুগ্ধশিল্পের জন্য বিখ্যাত। এখানকার তাঁতশিল্পে উৎপাদিত পণ্যের মধ্যে শাড়ি ও লুঙ্গি দেশে ব্যাপক সুনাম রয়েছে। এখানকার দ্বিতীয় প্রধান শিল্প হচ্ছে দু্গ্ধশিল্প। বাংলাদেশের বৃহৎতম দুগ্ধ প্রক্রিয়াজাতকরণ প্রতিষ্ঠান মিল্কভিটার সবচেয়ে বড় কারখানাটি শাহজাদপুরে অবস্থিত। এই কারখানায় দুগ্ধ প্রক্রিয়াজাতকরণ ছাড়াও দুগ্ধজাত ঘি, মাখন, আইসক্রিমসহ নানা পণ্যের উৎপাদন হচ্ছে। মিল্টভিটার প্রায় শতকরা আশি ভাগ দুধ শাহজাদপুরে বিভিন্ন অঞ্চলের কৃষকদের দুগ্ধ খামার থেকে সরবরাহ করা হয়। শাহজাদপুর উপজেলার গুরুত্বপূর্ণ স্থাপনা হলো বাঘাবাড়িতে স্থাপিত দুটি বিদ্যুৎ উৎপাদন কেন্দ্র। ৭১ মেগাওয়াট বিদ্যুৎ উৎপাদন কেন্দ্র ও ওয়েস্ট মোন্ট পাওয়ার প্লান্ট (১০০ মেগাওয়াট )। এ দুটিই বাঘাবাড়ি বড়াল নদীর উত্তর পাড়ে অবস্থিত। এ দুটি প্লান্ট থেকে গড়ে ১৭১ মেগাওয়াট বিদ্যুৎ উৎপাদন হয়ে থাকে। আরও ১০০ মেঘাওয়াট ক্ষমতা সম্পন্ন গ্যাস টারবাইন বিদ্যুৎ উৎপাদন কেন্দ্র উৎপাদনে যাওয়ার প্রক্রিয়ায় রয়েছে। শাহজাদপুর উপজেলার যে সব কারণে গুরুত্ব বৃদ্ধি পেয়েছে তার মধ্যে বাঘাবাড়ি নৌবন্দরে প্রতিষ্ঠিত পেট্রোলিয়াম ডিপো অন্যতম। এই ডিপোতে রয়েছে পদ্মা, যমুনা ও মেঘনা পেট্রোলিয়াম কোম্পানির সরবরাহ। উত্তরবঙ্গের জ্বালানী তেলের প্রায় সমস্তটাই এখান থেকে সরবরাহ করা হয়। মোটের উপর, শিল্প কারখানার দিক থেকেও উপজেলা হিসাবে শাহজাদপুর বেশ অগ্রবর্তী।
জয়দেবপুর সরকারি বালিকা উচ্চ বিদ্যালয়
জয়দেবপুর সরকারি বালিকা উচ্চ বিদ্যালয় বাংলাদেশের গাজীপুর জেলার একটি সরকারি উচ্চ বিদ্যালয়। ১৯৫৭ সালে জুনিয়র হাই স্কুল হিসেবে স্বীকৃতি পাওয়ার পর ১৯৬১ সালে বিদ্যালয়টিকে পূর্নাঙ্গ মাধ্যমিক বিদ্যালয় হিসেবে রূপদান করা হয়। পরবর্তীতে ১৯৮১ সালে বিদ্যালয়টি সরকারি করা হয়।
ইতিহাস
১৯৩৫ সালে মেয়েদের শিক্ষার জন্য তোড়জোড় শুরু হলে তৎকালীন উদ্যোক্তাগণ ভাওয়াল কোর্ট অব ওয়ার্ডস এস্টেটের শরনাপন্ন হন এবং ভাওয়াল এস্টেটের উদ্যোগেই রাজবাড়ী মাঠের পূব পার্শ্বে বর্তমান সরকারি প্রাথমিক বিদ্যালয় ভবনে ১৯৩৭ সালে এম. ই. বালিকা বিদ্যালয় প্রতিষ্ঠিত হয়। ১৯৪০ সালে বিদ্যালয় নির্মাণকাজের জন্য ঘোষ বাহাদুর ভাওয়াল রাজ ১ একর ২০ শতাংশ জমির দখলদারিত্ব ছেড়ে দেন। স্বাধীনতার পর ১ এপ্রিল, ১৯৮১ সালে বিদ্যালয়টিকে জাতীয়করণ করা হয়।
শ্রেণি, বিভাগ ও শাখা সমূহ
বর্তমানে এ বিদ্যালয়ে ৬ষ্ঠ থেকে ১০ম শ্রেণি পর্যন্ত ৫টি ক্লাসে মোট ৩০টি শাখা রয়েছে। এরমধ্যে প্রভাতী শাখায় ১৫টি এবং দিবা শাখায় ১৫টি শাখা রয়েছে।
শিক্ষা কার্যক্রম
বিদ্যালয়টিতে শুধুমাত্র মেয়েদের অধ্যয়নের সুযোগ থাকে।
ফলাফল
বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হার ১০০%।
খেলাধুলা ও সহপাঠ্যকর্ম
শিক্ষার্থীদের খেলাধুলার জন্য একটি মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়।
রায়েরকাঠী জমিদার বাড়ি
রায়েরকাঠি জমিদার বাড়ি বাংলাদেশের পিরোজপুর জেলার পিরোজপুর সদর উপজেলার রায়েরকাঠি গ্রামে অবস্থিত এক ঐতিহাসিক জমিদার বাড়ি।
জয়দেবপুর সরকারি বালিকা উচ্চ বিদ্যালয়
ল্যাবরেটরি
বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।
রায়েরকাঠী জমিদার বাড়ি
ইতিহাস
ভারতবর্ষে মোগল সম্রাট শাহজাহান শাসনামলে পিরোজপুরের রায়েরকাঠি নামক জায়গা এই জমিদার বাড়িটির গোড়াপত্তন হয়। মূলত এখানে বন-জঙ্গল ছিল। এগুলো পরিষ্কার করেই এখানে এই বাড়িটি তৈরি করা হয়। যার ফলে এখানের নামকরণ করা হয় রায়েরকাঠি। মোগল সম্রাটের শাসনামলে যুবরাজ সেলিম অর্থাৎ সম্রাট জাহাঙ্গীর বিদ্রোহ করে বর্তমান পিরোজপুর, ঝালকাঠি ও বাগেরহাট জেলার কিছু অংশ নিয়ে "সেলিমাবাদ" নামে একটি পরগণা সৃষ্টি করেন। পরবর্তীতে তিনি উক্ত এলাকার রাজস্ব আদায়ের জন্য মোদন পালকে দায়িত্ব দেন। মোদন পাল আবার তার ছেলে শ্রীনাথকে উক্ত রাজস্ব আদায়ের দায়িত্ব দেন। রাজস্ব আদায়ের জন্য শ্রীনাথ বর্তমান ঝালকাঠির লুৎফুবাদ নামক গ্রামে একটি কাছারিঘর স্থাপন করেন এবং সেখান থেকে অতি সু-দক্ষতার সাথে রাজস্ব আদায়ের কাজ পরিচালনা করতে থাকেন। যার ফলস্বরূপ তিনি মোগল সম্রাটের কাছ থেকে "রাজা" উপাধি লাভ করেন। এরপর রাজা শ্রীনাথের ছেলে রুদ্র নারায়ণ রায় চৌধুরী বর্তমান পিরোজপুরের রায়েরকাঠি এলাকায় বিশাল বন-জঙ্গল পরিষ্কার করে জমিদার বাড়ি প্রতিষ্ঠা করেন। তিনি জমিদার বাড়ি তৈরির সময় কালী মন্দিরও তৈরি করছিলেন। এই কালী মন্দির তৈরি করতে গিয়ে তিনি তখনকার সময়ের নিম্নবর্ণের হিন্দু পাঁচজনের মুণ্ডু কেটে তার উপর মূর্তি স্থাপন করেন। পরবর্তীতে তার এই নিষ্ঠুর কার্যক্রমের কথাটি ঢাকার প্রাদেশিক সুবেদার শাহবাজ খানের কানে যায়। এতে তিনি রাগান্বিত হয়ে বিচার করে রুদ্র নারায়ণকে মৃত্যুদণ্ডের রায় দেন। যা হাজার হাজার মানুষের সামনে বাঘের খাঁচায় তাকে ঢুকিয়ে দেওয়া হয়। কিন্তু তিনি খাঁচার মধ্যে বাঘের সাথে লড়াই করে বাঘকে মেরে ফেলেন। এ খবর সুবেদারের কাছে গেলে তিনি রুদ্র নারায়ণের মৃত্যুদণ্ড মওকুফ করে দেন। এতে রুদ্র নারায়ণ তার এই নিষ্ঠুর কৃতকর্মে লজ্জিত হয়ে জমিদার বাড়িতে না ফিরে ছেলে নরোত্তম নারায়ণ রায়কে জমিদারীত্ব দিয়ে কাশি চলে যান। সেখানে তিনি আমৃত্যু সন্ন্যাস জীবন পালন করেন।’
জয়দেবপুর সরকারি বালিকা উচ্চ বিদ্যালয়
গ্রন্থাগার
বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।
রায়েরকাঠী জমিদার বাড়ি
অবকাঠামো
এখানে তৈরি করা হয়েছিল বাড়ির প্রবেশদ্বার, রাজভবন, নহবৎখানা, অতিথিশালা, নাট্যশালা, অন্ধকূপ এবং অসংখ্য মন্দির। ছোট বড় প্রায় দু’শ অট্টালিকা ছিলো। এছাড়াও রয়েছে মন্দিরের নকশায় নির্মিত কয়েকটি মঠ। তন্মধ্যে ৪০ বা ৫০টি গগণচুম্বী অট্টালিকা রাজবাড়ির শোভাবর্ধন করতো। বর্তমানে ভাল এবং ধ্বংসপ্রাপ্ত মিলিয়ে মোট ৭টির মত ভবন এখনো মাথা উচু করে দাঁড়িয়ে আছে। জমিদার বাড়ির কালী মন্দিরে ২৫ মন ওজনের শিব লিঙ্গ।
জয়দেবপুর সরকারি বালিকা উচ্চ বিদ্যালয়
বিভিন্ন সাংস্কৃতিক কর্মকাণ্ড
বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান ছাত্রী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।
রায়েরকাঠী জমিদার বাড়ি
বর্তমান অবস্থা
অযত্ন ও অবহেলার কারণে এখন আর তেমন কিছু আর অবশিষ্ট নেই এখানে। বাসভবন, জলসাঘর, বিচারালয়, সুড়ঙ্গপথ সবকিছুই ধ্বংস হয়ে গেছে। এখন কয়কটি মঠ ও মন্দির ছাড়া আর তেমন কিছু নেই। আর যেগুলো রয়েছে, সেগুলোও প্রায় ধ্বংসের মুখে। দেয়ালে লতাপাতা, গাছগাছালি ও শ্যাওলায় জরাজীর্ণ হয়ে রয়েছে।
মান সম্মান
মান সম্মান হলো স্বপন সাহা রচিত ও পরিচালিত ১৯৯৩ সালের পারিবারিক নাট্য চলচ্চিত্র। ছবিটি প্রযোজনা করেছেন রাজেশ কুমার এবং সঙ্গীত দিয়েছেন অজয় দাস। এতে মূখ্য ভূমিকায় অভিনয় করেছেন রঞ্জিত মল্লিক, চিরঞ্জিত চট্টোপাধ্যায় এবং শতাব্দী। পার্শ্ব চরিত্রে অভিনয় করেছেন অনুরাধা রায়, শুভেন্দু চট্টোপাধ্যায় প্রমুখ।
চিওমা উদে
চিওমা উডে একজন নাইজেরিয়ান এন্টারটেইনমেন্ট এক্সিকিউটিভ। ২০১০ সালে তিনি আফ্রিকা ইন্টারন্যাশনাল ফিল্ম ফেস্টিভ্যাল প্রতিষ্ঠা করেন, একটি চলচ্চিত্র উৎসব যা প্রতি বছর নাইজেরিয়ায় অনুষ্ঠিত হয়।
"আফ্রিকান মিডিয়ার ফার্স্ট লেডি" হিসাবে পরিচিত চিওমা উডে আফ্রিকার অন্যতম সফল ব্যবসায়ী, নেতা এবং মিডিয়া এক্সিকিউটিভদের মধ্যে একজন যিনি এনভিভো, একটি মাল্টিমিডিয়া ডিজিটাল কন্টেন্ট ডেলিভারি সিস্টেম সহ-প্রতিষ্ঠা করেছেন এবং AFRIFF (আফ্রিকা ইন্টারন্যাশনাল ফিল্ম ফেস্টিভ্যাল) তৈরি করেছেন, যার জন্য তিনি এখনও নির্বাহী পরিচালক হিসাবে কাজ করে।
একজন সিরিয়াল উদ্যোক্তা, উদে আফ্রিকা সম্পর্কে মানুষের কাছে উন্নত করার নতুন সুযোগের উপর দৃষ্টি নিবদ্ধ করে। সামগ্রিকভাবে তার প্রচেষ্টা তার বিশ্বাসের উপর ভিত্তি করে যে তরুণ ব্যক্তিদের প্রশিক্ষণ এবং ক্ষমতায়ন, বিশেষ করে যুবতী মহিলাদের, একটি বৃহত্তর, উজ্জ্বল আফ্রিকাকে লালনপালন করবে।
ইসলামাবাদ (দ্ব্যর্থতা নিরসন)
ইসলামাবাদ দ্বারা বোঝানো হতে পারে:
এছাড়াও ইসলামাবাদ দিয়ে বোঝানো হতে পারে:
বুলেট ক্লাব
বুলেট ক্লাব (バレットクラブ বারেট্টোকুরাবু) হলো পেশাদারি কুস্তির একটি স্টেবল যেটি বর্তমানে জাপানিজ প্রোমোশন নিউ জাপান প্রো রেসলিং (এনজেপিডাব্লিউ) এ উপস্থিত থাকে। যুক্তরাষ্ট্রে এই স্টেবলটির রিং অব অনার এর উপস্থিতি উল্লেখযোগ্য।
এই দলটি মে ২০১৩ তে গঠন করা হয়, যখন আইরিশ রেসলার প্রিন্স ডেবিট তার জাপানিজ পার্টনার "রুসুকে তাগুচি"র সাথে ধোঁকা করে আমেরিকান রেসলার কার্ল অ্যান্ডারসন, টঙ্গোর রেসলার "ব্যাড লাক ফ্যাল" এবং "টামা টঙ্গা"র সাথে মিলে একটি বিদেশী ভিলেনিয়েস স্টেবল গঠন করে যেটির নাম তারা বুলেট ক্লাব দেয়। বছর শেষে দ্য ইয়ং বাকস্ (ম্যাট এবং নিক জ্যাকসন) এবং ডক গ্যালোস যোগ দেয়।
এপ্রিল ২০১৪ তে ডেবিট এনজেপিডাব্লিউ ছেড়ে দিলে এজে স্টাইলসকে তার স্থলাভিষিক্ত করা হয়। এরপরের মাসে বুলেট ক্লাব তাদের প্রথম জাপানিজ সদস্য পায় ইয়ুজিরো তাকাহাশি। যে এজে স্টাইলসকে "আইডাব্লিউজিপি হেভিওয়েট চ্যাম্পিয়নশীপ" জিততে সহযোগীতা করে। জুন মাসে বুলেট ক্লাব "আইডাব্লিউজিপি ইন্টারকন্টিনেন্টাল" এবং "নেভার ওপেনওয়েট চ্যাম্পিয়নশীপ" জিতে। যার মানে তারা এনজেপিডাব্লিউ'র সকল টাইটেল একসাথে জিতে।
আলিশা প্রধান
আলিশা প্রধান (জন্ম ফেব্রুয়ারি ২২, ১৯৯২) একজন বাংলাদেশী মডেল, অভিনেত্রী এবং টেলিভিশন উপস্থাপক। তাকে প্রধানত টেলিভিশন বিজ্ঞাপন ও সিরিয়ালে দেখা যায়। অতিথি শিল্পী হিসেবে তার প্রথম অভিনীত সিনেমার হল এইতো ভালবাসা, যা মুক্তি পায় ২০১৩ সালে। প্রধান নায়িকা হিসেবে তার অভিনীত প্রথম সিনেমা হল চাষী নজরুল ইসলাম পরিচালিত "ভুল যদি হয়", যা অতি শীঘ্রই মুক্তি পাবে।
কর্মজীবন
থাম্ব|২০১৩ সালে আলিশা প্রধান আলিশা প্রধান একজন প্রশিক্ষণপ্রাপ্ত ক্লাসিকাল ও সালসা নৃত্যশিল্পী। তিনি আবার হিপ-হপ এবং ফ্রি স্টাইল নাচও করেন। তার প্রথম অভিনীত সিনেমা চাষী নজরুল ইসলাম পরিচালিত "ভুল যদি হয়"। ২০১৩ সালের ডিসেম্বরে, একটি সিনেমা প্রযোজনা সংস্থা “কার্নিভাল মোশন পিকচার্স” বাংলাদেশে তাদের চারটি সিনেমার কাজ একসাথে শুরু করেছে, যার প্রত্যেকটিরই প্রধান নায়িকা আলিশা প্রধান। এরমধ্যে দুইটি সিনেমার নাম হল "অন্তরঙ্গ" এবং "মিয়া বিবি রাজী", যার প্রধান নায়ক ইমন। "'অন্তরঙ্গ"' সিনেমার কাজ ২০১৩ সালের ডিসেম্বরে শুরু হবে, যার পরিচালক চাষী নজরুল ইসলাম ।
উভস হ্রদ
উভস হ্রদ ( Увс нуур       ; озеро Убсу-Нур      , উবসু-নূর হ্রদ ) রাশিয়ার একটি ছোট অংশসহ মঙ্গোলিয়ার একটি অন্তর্নিহিত অববাহিকা উবসু-নূর হ্রদের একটি অত্যন্ত লবনাক্ত হ্রদ। এটি ভূগর্ভস্থ অঞ্চল অনুসারে মঙ্গোলিয়ার বৃহত্তম হ্রদ যার আয়তন ৩,৩৫০ বর্গ কি.মি. এবং সমুদ্রপৃষ্ঠ থেকে ৭৫৯ মিটার উচ্চতায় অবস্থিত। হ্রদের উত্তর-পূর্ব কিনারা রাশিয়ান ফেডারেশনের টুভা প্রজাতন্ত্রে অবস্থিত। হ্রদের নিকটবর্তী বৃহত্তম বসতি উলাঙ্গোম । এই অগভীর এবং খুব লবণাক্ত জল এক বিশাল লবণাক্ত সমুদ্রের একটি অবশিষ্ট অংশ যা কয়েক হাজার বছর আগে অনেক বড় অঞ্চল জুড়েছিল।
নাম
এর নাম উভস নুর (কখনও কখনও Ubsa Nor বা Ubsunur) একটি মঙ্গোলিয় শব্দ সাবসেন থেকে উদ্ভূত যা আইরাগ (মঙ্গোলিয় দুধ ওয়াইন) নির্মানের তিক্ত তলানিকে বুঝায়, এবং মঙ্গোলীয়নুর  শব্দটি দ্বারা হ্রদ বুঝায়। নামটি হ্রদের নোনতা, অপেয় জলকে বুঝায়। <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (May 2016)">উদ্ধৃতি প্রয়োজন  ]
ভূগোল
থাম্ব| মহাকাশ থেকে [[দুর্দান্ত হ্রদ হতাশা|গ্রেট লেকের ডিপ্রেশন । উভস হল বৃহত্তম হ্রদ, কেন্দ্রের ঠিক ওপরে ]] উভস লেকের দৈর্ঘ্য ৮৪ কিমি এবং প্রস্থ ৭৯ কিমি এবং গড় গভীরতা ৬ মিটার। এর অববাহিকাটি খান খাকি রিজ দ্বারা গ্রেট লেকের ডিপ্রেশনের অন্যান্য লেক থেকে পৃথক রয়েছে; তবে এটি কোনও ফাটল হ্রদ নয় যা কেউ কেউ ভুল করে ভেবে থাকে। <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (May 2016)">উদ্ধৃতি প্রয়োজন  ] প্রধান শাখানদী নদী হলো বড়ুন্তুরুন, নারিন গো, এবং খানগাই পর্বতমালার পূর্ব থেকে টেস (হ্রদের প্রধান শাখানদী), এবং পশ্চিমে আলতাই পর্বতমালা থেকে খারখিরা নদী ও সাঙ্গিল গোল।
বাস্তুসংস্থান
খুব বৃহত আকারের অঞ্চলটিতে কোনও বহির্গমনের পথ না থাকার পরিনতি অত্যন্ত লবণাক্ত জল (১৮.৮ পিপিটি, যা সমুদ্রের পানির অর্ধেক লবনাক্ততা) যা মূলত সালফেট এবং সোডিয়াম আয়নগুলির কারণে হয়েছে।
হ্রদটি অক্টোবর থেকে মে পর্যন্ত জমাট বেধে থাকে। গ্রীষ্মে এটির  পৃষ্ঠে ২৫° থেকে তলদেশে ১৯° সেলসিয়াস তাপমাত্রার নতিমাত্রা প্রদর্শন করে।
উভস হৃদে ২৯ টি বিভিন্ন প্রজাতির মাছ রয়েছে বলে জানা যায় এবং তাদের মধ্যে একটি হলো পটানিনি ওয়েলটাই ওসমান ( Oreoleuciscus potanini ), যা মানুষের খাওয়ার জন্য উপযুক্ত।
সুরক্ষিত স্থানগুলি
হ্রদ এবং এর আশপাশের অনেক অংশই সুরক্ষিত স্থান হিসাবে ঘোষণা করা হয়েছে। ইউনেস্কো রক্ষিত স্থানগুলির বারোটি পৃথক স্থানের সংক্ষিপ্তসার বুঝানোর জন্য "Uvs Lake site" নাম ব্যবহার করছে যার প্রতিটি পূর্ব ইউরেশিয়ান বায়োমের প্রতিনিধি । বাম|থাম্ব| উভস লেক অববাহিকার পশ্চিম অংশের একটি উপগ্রহ চিত্র
উভস হৃদের অববাহিকা
উভস লেকটি উভস হৃদের অববাহিকার প্রান্তিক অববাহিকা যা ৭০,০০০ বর্গকিমি অঞ্চল জুড়ে রয়েছে এবং ইউরেশিয়ার সেরা-সংরক্ষিত প্রাকৃতিক স্তেপের একটি। মঙ্গোলিয়া এবং রাশিয়ার সীমানা অববাহিকার উত্তর পরিধি দিয়ে গিয়েছে। এখানে বিশ্বের সবচেয়ে উত্তরাঞ্চলীয় মরুভূমি বিশ্বের সবচেয়ে দক্ষিণের তুন্দ্রা অঞ্চলকে মিলিত করে। উভস লেক ছাড়াও অববাহিকায় কয়েকটি ছোট ছোট হ্রদ রয়েছে। এই হ্রদগুলি মধ্য এশিয়ার অন্যান্য অভ্যন্তরীণ সমুদ্রের উত্তরে অবস্থিত হওয়ায় এগুলি আন্সেরিফর্মিস স্থানান্তরের জন্য গুরুত্বপূর্ণ বিষয়। থাম্ব|400x400পিক্সেল| উভস লেকের ড্রেনেজ অববাহিকা যেহেতু অববাহিকাটি সাইবেরিয়া এবং মধ্য এশিয়ার মধ্যে ভূ-জলসংক্রান্ত সীমানা বিস্তৃত, গ্রীষ্মকালে এর তাপমাত্রা -৫৮° থেকে ৪৭° সেলসিয়াস হতে পারে। কঠোর আবহাওয়া সত্ত্বেও, ডিপ্রেশনটি ১৭৩ প্রজাতির পাখি এবং বিশ্বব্যাপী বিপন্ন তুষার চিতা, আরগালি এবং এশিয়াটিক আইবেক্স সহ ৪১ প্রজাতির স্তন্যপায়ীর বাসস্থান। এখানে জনসংখ্যার ঘনত্ব কম। শিল্পের অভাব এবং বাসিন্দাদের যাযাবর চারণভূমির মতো ঐতিহ্যবাহী নির্ভরতা প্রকৃতিতে খুব সামান্য প্রভাব ফেলে এবং বাস্তুতন্ত্রকে তুলনামূলকভাবে আদিম থাকতে দেয়।
২০০৩ সালে ইউনেস্কো উভস হ্রদ অববাহিকাকে একটি প্রাকৃতিক বিশ্ব ঐতিহ্যবাহী স্থান হিসাবে তালিকাভুক্ত করেছিল। এটি "মধ্য এশিয়ার বৃহত্তম অক্ষত জলাশয়গুলির মধ্যে একটি হিসাবে মনোনীত হয়েছিল যেখানে ঐতিহাসিকভাবে বিখ্যাত যাযাবর উপজাতি যেমন সিথিয়ান, তুর্কি এবং হানদের ৪০,০০০ প্রত্নতাত্ত্বিক স্থান পাওয়া যায়।" এই আন্তঃসীমান্বক সম্পত্তি আজ অবধি বিশ্ব ঐতিহ্যবাহী স্থানের তালিকায় লিপিবদ্ধ বৃহত্তম স্থানগুলির মধ্যে একটি।
আবুল হাসান ইবনে আলি আল-কালাসাদি
আবুল হাসান ইবনে আলি আল-কালাসাদি (أبو الحسن علي بن محمد بن علي القرشي البسطي ; ১৪১২ –১৪৮৬ ) আল-আন্দালুসের একজন মুসলিম আরব। গণিতবিদ ছিলেন যিনি ইসলামিক উত্তরাধিকার আইনশাস্ত্রে বিশেষজ্ঞ ছিলেন। ফ্রাঞ্জ ওয়েপকে বলেছেন যে আল-কালাসাদি "বীজগণিতীয় প্রতীকবাদের প্রবর্তনের দিকে প্রথম পদক্ষেপ" নেওয়ার জন্য বীজগণিতের স্বরলিপিতে সবচেয়ে প্রভাবশালী কণ্ঠস্বর হিসাবে পরিচিত ছিল। তিনি আল-তাবসিরা ফিল্ম আল-হিসাব (التبصير في علم الحساب) সহ পাটিগণিত এবং বীজগণিতের উপর অসংখ্য বই লিখেছেন পাটিগণিতের বিজ্ঞানের ব্যাখ্যা)।
জীবনের প্রথমার্ধ
আল-কালাসাদি গ্রানাডার আমিরাতের একটি ফাঁড়ি বাজাতে জন্মগ্রহণ করেন। তিনি গ্রানাডায় শিক্ষা লাভ করেন, কিন্তু বাজাতে তার পরিবারকে সমর্থন অব্যাহত রাখেন। তিনি অনেক রচনা প্রকাশ করেন এবং অবশেষে তার জন্মস্থান বাজায় অবসর গ্রহণ করেন।সংযোগ=//upload.wikimedia.org/wikipedia/commons/thumb/c/c0/Granada_by_Piri_Reis.jpg/350px-Granada_by_Piri_Reis.jpg|ডান|থাম্ব|350x350পিক্সেল|[[পিরি রেইস (১৬ শতক) দ্বারা গ্রানাডা রাজ্যের উপকূলের মানচিত্র।]] তার কাজগুলি বীজগণিতের সাথে মোকাবিলা করে এবং দৈনন্দিন জীবনের সমস্যার সুনির্দিষ্ট গাণিতিক উত্তর যেমন ওষুধের গঠন, সেচ খালের ড্রপ গণনা এবং পরিমাপের যন্ত্রের সাথে যুক্ত জালিয়াতির ব্যাখ্যা। দ্বিতীয় অংশটি ইতিমধ্যেই বিচারিক ও সাংস্কৃতিক গণিতের প্রাচীন ঐতিহ্যের অন্তর্গত এবং কাব্যিক ধাঁধার আকারে উপস্থাপিত সামান্য গাণিতিক সমস্যার একটি সংগ্রহে যোগ দেয়।
১৪৮০ সালে ফার্দিনান্দ এবং ইসাবেলার খ্রিস্টান বাহিনী, "ক্যাথলিক রাজারা" আক্রমণ করে এবং প্রায়শই শহর লুট করে, আল-কালাসাদি নিজেই বাজার আশেপাশে নির্মিত পাহাড়ের দুর্গগুলিতে কাজ করেছিলেন। আল- কালাসাদি অবশেষে তার জন্মভূমি ত্যাগ করেন এবং তিউনিসিয়ার বেজায় তার পরিবারের সাথে আশ্রয় নেন, যেখানে তিনি ১৪৮৬ সালে মারা যান। বাজা অবশেষে ফার্দিনান্দ এবং ইসাবেলার বাহিনী দ্বারা অবরোধ করা হয় এবং এর বাসিন্দাদের বরখাস্ত করা হয়।
প্রতীকী বীজগণিত
তার পূর্বসূরীদের মত, আল-কালাসাদি একটি বীজগণিতিক স্বরলিপি ব্যবহার করেছিলেন। যদিও ১৯ শতকের লেখক ফ্রাঞ্জ উইপেকে বিশ্বাস করতেন যে এই বীজগণিতের প্রতীকবাদ আল-কালাসাদি নিজেই তৈরি করেছিলেন, এই চিহ্নগুলি আসলে ১০০ বছর আগে উত্তর আফ্রিকার অন্যান্য গণিতবিদরা ব্যবহার করেছিলেন। আল-কালাসাদি আরবি বর্ণমালার অক্ষর ব্যবহার করে গাণিতিক চিহ্নগুলি উপস্থাপন করে, যেখানে:
একটি উদাহরণ হিসাবে, সমীকরণ তার স্বরলিপি ব্যবহার করে লেখা হত: في ش ك و ٣ في ش ﻡ إﻻ ٤ في ﺵ ﻭ ٥ ﻝ ٠
কাজীপুর উপজেলা
কাজিপুর উপজেলা বাংলাদেশের সিরাজগঞ্জ জেলার একটি প্রশাসনিক এলাকা।
অবস্থান ও আয়তন
সিরাজগঞ্জ জেলা সদর হতে ২৬ কি. মি দূরে কাজিপুর উপজেলা অবস্থিত। এই উপজেলার উত্তরে বগুড়া জেলার ধুনট উপজেলা, সারিয়াকান্দি উপজেলা ও জামালপুর জেলার সরিষাবাড়ী উপজেলা, দক্ষিণে সিরাজগঞ্জ সদর উপজেলা, পূর্বে জামালপুর জেলার সরিষাবাড়ী উপজেলা ও যমুনা নদী, পশ্চিমে বগুড়া জেলার ধুনট উপজেলা।
প্রশাসনিক এলাকা
কাজিপুর উপজেলা ১২টি ইউনিয়ন ও ১টি পৌরসভা নিয়ে গঠিত। ৬টি ইউনিয়ন সম্পূর্ণভাবে যমুনা নদীর চর এলাকায় অবস্থিত; নদীর ভাঙ্গনের কারণে আরও ৪টি ইউনিয়নের অংশবিশেষ চর এলাকায় অবস্থিত।
কাজিপুর উপজেলার ইউনিয়নসমূহ হচ্ছে -
ইতিহাস
স্বাধীনতা যুদ্ধ চলাকালে এই চর এলাকা মুক্তিযোদ্ধাদের তুলনামূলক নিরাপদ স্থান হিসেবে বিবেচিত হত। ১৯৭১ সালের ডিসেম্বর মাসে গান্ধাইল ইউনিয়নের বরইতলা গ্রামে মুক্তিযোদ্ধা ও হানাদার পাক বাহিনীর মধ্যে এক রক্তক্ষয়ী যুদ্ধ সংগঠিত হয়। উক্ত যুদ্ধে পাক হানাদার বাহিনীর ব্যাপক ক্ষতি হয় এবং মুক্তিযোদ্ধারা জয়লাভ করেন। শহীদ মুক্তিযোদ্ধাদের স্মরণে সেখানে একটি স্মৃতিস্তম্ভ নির্মাণ করা হয়।
জনসংখ্যার উপাত্ত
মোট জনসংখ্যাঃ ২,৮৫,৩০৯ জন (পুরুষ-১,৪০,২১৩ জন, মহিলা- ১,৪৫,০৯৬ জন)।
মুখতারভ মসজিদ
সুন্নি মসজিদ বা মুখতারভ মসজিদ রাশিয়ার ভ্লাদিকাভকাজের তেরেক নদীর বাম তীরে অবস্থিত একটি ঐতিহাসিক মসজিদ। মসজিদটির নাম আজারবাইজানি মিলিয়নিয়ার মুরতুজা মুখতারভের নামে প্রতিষ্ঠিত। যিনি ১৯০০-১৯০৮ পর্যন্ত মসজিদ স্থাপনের জন্য অর্থ দেন। স্থপতি জোজেফ পলোয়কো আল-আজহার এবং কায়রো অন্যান্য মসজিদ দ্বারা অনুপ্রাণিত হয়। পলোয়কো বাকুর মুখতারভ রাজপ্রাসাদেরও স্থপতি। মসজিদটিতে ওসেটিয়ান মুসলিম সংখ্যালঘুরা নামাজ পড়ে।
সুন্নি মসজিদটি ককেশাস পর্বতমালার চমকপ্রদ পরিপ্রেক্ষিতে সুরম্য স্থাপনার জন্য পরিচিত। মসজিদে ১৯৯০-এর দশকের উত্তর ওসেটিয়া থেকে বহিষ্কারের আগে ভ্লাদিকভাকাজের ইঙ্গুশ বাসিন্দারা নামাজ পড়ত। ১৯৩৪ সাল থেকে মসজিদটি ঐতিহাসিক নিদর্শন হিসাবে সুরক্ষিত রয়েছে। ১৯৯৬ সালের আকস্মিক বিস্ফোরণ গুরুতরভাবে ক্ষতিগ্রস্ত হয় এবং পরে আবার পুনর্নির্মাণ করা হয়।
কেটি পার্কিন্স
কেটি টেরেসা পার্কিন্স (Katie Perkins; জন্ম: ৭ জুলাই, ১৯৮৮) অকল্যান্ডে জন্মগ্রহণকারী প্রথিতযশা নিউজিল্যান্ডীয় প্রমিলা আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য হিসেবে একদিনের আন্তর্জাতিক ও টুয়েন্টি২০ আন্তর্জাতিকে অংশ নিচ্ছেন। ঘরোয়া ক্রিকেটে অকল্যান্ড হার্টসের প্রতিনিধিত্ব করছেন কেটি পার্কিন্স। দলে তিনি মূলতঃ ডানহাতে ব্যাটিং করে থাকেন। এছাড়াও, ডানহাতে মিডিয়াম বোলিংয়ে পারদর্শী তিনি।
খেলোয়াড়ী জীবন
পুলিশ কনস্ট্যাবল হিসেবে রয়্যাল নিউজিল্যান্ড পুলিশ কলেজ থেকে ২০১৩ সালে স্নাতক ডিগ্রী লাভ করেন। ২০১৫ সালে ভারত সফরে যান ও দলের অন্যতম সদস্য মনোনীত হন।
আসন্ন ২০১৭ সালের আইসিসি মহিলা ক্রিকেট বিশ্বকাপকে ঘিরে সুজি বেটসের অধিনায়কত্ব ১৫-সদস্যের নিউজিল্যান্ড দলের তালিকা প্রকাশ করা হয়। দলের অন্যতম সদস্য হিসেবে তিনিও অন্তর্ভুক্ত হন।
আর্মি মেডিক্যাল কলেজ কুমিল্লা
আর্মি মেডিকেল কলেজ, কুমিল্লা (এএমসিসি) বাংলাদেশ সেনাবাহিনী পরিচালিত বেসরকারি ৫ টি আর্মি মেডিকেল কলেজের একটি। বাংলাদেশ সরকার ২০১৪ সালে এটি প্রতিষ্ঠা করেন। এটি বাংলাদেশ সশস্ত্র বাহিনীর দ্বারা পরিচালিত একটি বেসরকারি মেডিকেল কলেজ। এই মেডিকেল কলেজে টেম্পোরারি এটাচমেন্টে কিছু আর্মি অফিসার এটাচড থাকলেও তারা পরবর্তীতে উইথড্র হবেন। এই মেডিকেল কলেজের প্রধান অবসরপ্রাপ্ত সামরিক কর্মকর্তা। যাদেরকে বলা হচ্ছে সিএ (চিফ অ্যাডমিনিস্ট্রেটর)। তাদেরকে উচ্চ বেতনে নিয়োগ দেওয়া হয়েছে। এবং সংশ্লিষ্ট ক্যন্টনমেন্টের এডিএমএস (এসিস্টেন্ট ডিরেক্টর মেডিকেল সার্ভিসেস) মহোদয় সংশ্লিষ্ট মেডিকেল কলেজের চলতি অধ্যক্ষ্য হিসেবে দায়িত্ব পালন করছেন। এই মেডিকেল কলেজে “এএমসি ক্যডেট” "এএফএমসি ক্যাডেট" প্রথা চালু নেই। তারা আর্মড ফোর্সেস মেডিকেল কলেজের শিক্ষার্থীদের মত নিজেদের ক্যাডেট দাবি করতে পারেনা। আর্মি মেডিকেল কলেজ কুমিল্লাতে পড়তে আনুমানিক ১৮ লক্ষ টাকার মত খরচ হয়। বেসরকারি মেডিকেল কলেজের সাথে আর্মি মেডিকেল কলেজের পার্থক্য শুধুমাত্র পরিচালনায়। এই কলেজ থেকে MBBS শেষ করে ঢাকা সামরিক হাসপাতালে ইন্টার্নশিপ করতে পারে।
ইতিহাস
স্বাস্থ্য ও পরিবার কল্যাণ মন্ত্রণালয় ১৮ সেপ্টেম্বর ২০১৪ সালে মেডিকেল কলেজের নীতিগত অনুমোদন দেয়। কলেজটি আর্মি মেডিকেল কলেজ হিসেবে পরিচিত। অনুমোদন পাওয়ার পরদিন জাতীয় দৈনিকে ও দ্বিতীয় দিনে ওয়েবসাইটে শিক্ষার্থী ভর্তির বিজ্ঞপ্তি দেওয়া হয়। ১০ জানুয়ারি ২০১৫ সালে প্রধানমন্ত্রী এমবিবিএস ২০১৪-১৫ শিক্ষাবর্ষের কার্যক্রম উদ্বোধন করেন। কলেজটি স্বাস্থ্য ও পরিবার কল্যাণ মন্ত্রণালয় অনুমোদিত এবং বাংলাদেশ মেডিকেল ও ডেণ্টাল কাউন্সিল স্বীকৃত। এই চিকিৎসা মহাবিদ্যালয়ে প্রতিবৎসর ১০০ জন করে ছাত্র ভর্তি করানো হয়
ইউতি কাকিতা
ইউতি কাকিতা (垣田 裕暉, Yuki Kakita; জন্ম: ১৪ জুলাই ১৯৯৭) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সাগান তোসুর হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।
২০১৬ সালে, কাকিতা জাপান অনূর্ধ্ব-১৯ দলের হয়ে জাপানের বয়সভিত্তিক পর্যায়ে অভিষেক করেছিলেন।
আন্তর্জাতিক ফুটবল
কাকিতা জাপান অনূর্ধ্ব-১৯ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি মাত্র ১ ম্যাচে অংশগ্রহণ করেছেন।
বানৌটা খাদেম
বাংলাদেশ নৌবাহিনী টাগ (সংক্ষেপেঃ বানৌটা) খাদেম হলো গণচীনে নির্মিত বাংলাদেশ নৌবাহিনীর একটি টাইপ ৮৩৭-শ্রেণীর টাগবোট। জাহাজটিকে উহু শিপইয়ার্ডে নির্মাণ করা হয়। জাহাজটি বহিঃনোঙ্গরে ও পোতাশ্রয়ে নিরাপত্তা নিশ্চিতের পাশাপাশি নৌবাহিনীর অন্যান্য জাহাজ এবং বাণিজ্যিক জাহাজকে টোয়িং সহযোগিতা প্রদান, পোতাশ্রয়ে ও সমুদ্রে অগ্নিনির্বাপণ এবং উদ্ধারকারী জাহাজ হিসেবে কার্যকরী ভূমিকা পালন করে।
ইতিহাস
উহু শিপইয়ার্ডে নির্মিত বানৌটা খাদেম জাহাজটি বাংলাদেশ নৌবাহিনীর বহরে ৬ মে, ১৯৮৪ সালে যুক্ত হয়। জাহাজটি বহিঃনোঙ্গরে ও পোতাশ্রয়ে সামরিক এবং অন্যান্য বাণিজ্যিক জাহাজকে সহযোগিতা প্রদানের পাশাপাশি দুর্যোগকালীন সময়ে উদ্ধার ও বিভ্রান্ত কাজে নিয়োজিত থাকে। পাশাপাশি দুর্যোগ পরবর্তী উদ্ধার অভিযান এবং ত্রাণ তৎপরতায় জাহাজটিকে ব্যবহার করা হয়।
বৈশিষ্ট্য ও যান্ত্রিক কাঠামো
বানৌটা খাদেম জাহাজটির দৈর্ঘ্য ৬০.২ মিটার, প্রস্হ ১১.৬ মিটার এবং গভীরতা ৪.৪ মিটার। জাহাজটিতে রয়েছে ২টি ডিএম১৩আর ২২০৮ কিলোওয়াট ১৫০০ এইচপি ডিজেল ইঞ্জিন। যার ফলে জাহাজটি সর্বোচ্চ গতিতে চলতে সক্ষম।
এডউইন সেন্ট হিল
এডউইন লয়েড সেন্ট হিল (Edwin St Hill; জন্ম: ৯ মার্চ, ১৯০৪ - মৃত্যু: ২১ মে, ১৯৫৭) ত্রিনিদাদের পোর্ট অব স্পেন এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৩০ সালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি মিডিয়াম পেস বোলিংয়ে পারদর্শী ছিলেন এডউইন সেন্ট হিল।
শৈশবকাল
ত্রিনিদাদ ও টোবাগোর প্রধান ক্রিকেট প্রতিযোগিতা বোনাজা কাপে প্রথম খেলতে নামেন সেন্ট হিল। ১৯২২ সালে ডারবান ক্রিকেট ক্লাবের পক্ষে এ প্রতিযোগিতায় অংশ নিতেন। ক্রিকেটবোদ্ধারা তার মাঝে প্রতিশ্রুতিশীলতার স্বাক্ষর দেখতে পেলেও খুব কমই সফলতা লাভ করেছিলেন। পরের বছর শ্যানন দলের পক্ষে খেলার জন্যে দল ত্যাগ করেন। এক সময় ত্রিনিদাদ ও টোবাগোয় সম্প্রদায়ের মাধ্যমে ক্রিকেট খেলা বিভাজিত ছিল। দ্বীপটিতে ক্রিকেট ক্লাবগুলোয় খেলোয়াড়দের চামড়ার রঙ গুরুত্বপূর্ণ ছিল। সেন্ট হিল কৃষ্ণাঙ্গ নিম্ন-মধ্যবিত্ত খেলোয়াড় বিশেষতঃ শিক্ষক কিংবা কেরাণীদের নিয়ে গঠিত শ্যানন দলের পক্ষে খেলেন। আরেকটি ক্লাব ম্যাপলে মধ্যবিত্ত শ্রেণীর সাথে জড়িত উজ্জ্বল রঙের চামড়াধারীদের নিয়ে গঠিত হয়েছিল।
প্রথম-শ্রেণীর ক্রিকেট
শ্যানন দলের সাথে সেন্ট হিলের ক্রমবর্ধমান সফলতা লাভের বিষয়টি আঞ্চলিক দল নির্বাচকমণ্ডলীর দৃষ্টি নিবদ্ধ হয়। ১৯২৪ সালে ত্রিনিদাদ ও টোবাগো দলের সাথে যুক্ত হন। ১৯২৩-২৪ মৌসুম থেকে ১৯৩০-৩১ মৌসুম পর্যন্ত এডউইন সেন্ট হিলের প্রথম-শ্রেণীর খেলোয়াড়ী জীবন চলমান ছিল। পরবর্তী পাঁচ বছর নিয়মিতভাবে খেললেও ওয়েস্ট ইন্ডিজের কোন প্রতিনিধিত্বকারী দলের পক্ষে খেলার জন্যে তাকে উপযোগী ঘোষণা করা হয়নি। উত্তরোত্তর সাফল্যের প্রেক্ষিতে ১৯২৯ সালে ওয়েস্ট ইন্ডিজের দল নির্বাচকমণ্ডলীর দৃষ্টি আকর্ষণে সক্ষম হন।
১৪ ফেব্রুয়ারি, ১৯২৪ তারিখে আন্তঃঔপনিবেশিক প্রতিযোগিতায় ব্রিটিশ গায়ানা দলের বিপক্ষে প্রথম-শ্রেণীর ক্রিকেটে অভিষেক ঘটে তার। শ্যাননের দলীয় সঙ্গী লিয়ারি কনস্ট্যান্টাইনের সাথে বোলিং উদ্বোধন করতে নামেন ও খেলায় ছয় উইকেট লাভ করেছিলেন। পরের খেলাটি ঐ প্রতিযোগিতার চূড়ান্ত খেলা ছিল। বার্বাডোসের বিপক্ষে খেলায় পাঁচ উইকেট পেলেও তার দল পরাজয়বরণ করে। পরবর্তী পাঁচ বছর ত্রিনিদাদ ও টোবাগো দলের পক্ষে নিয়মিতভাবে খেলতেন। এছাড়াও, শ্যানন দলের পক্ষে সফলতার সাথে বোলিং কর্মে অগ্রসর হতেন। ব্রিটিশ গায়ানার বিপক্ষে ইনিংসে ৪/৯৯ লাভ করেন। তবে, ১৯২৯-৩০ মৌসুমের পূর্ব-পর্যন্ত কোন ইনিংসেই তিনের অধিক উইকেট লাভ করতে পারেননি। নিজস্ব দ্বিতীয় খেলায় ৩৫ রান তোলার পর কোন ইনিংসেই ২০ রানের কোটা অতিক্রম করতে ব্যর্থ হন।
১৯২৬ সালে সফররত মেরিলেবোন ক্রিকেট ক্লাবের (এমসিসি) বিপক্ষে দুই খেলায় অংশ নেন। ঐ দুটো খেলা বাদে সবগুলো খেলাই ত্রিনিদাদ ও টোবাগো দলের সদস্যরূপে আন্তঃঔপনিবেশিক প্রতিযোগিতায় খেলেছিলেন। ১৯২৬ সালে এমসিসি’র বিপক্ষে ওয়েস্ট ইন্ডিজের প্রতিনিধিত্বকারী দলের সদস্যরূপে তাকে রাখা হয়নি। দল নির্বাচনে তাকে পাশ কাটিয়ে বেশ কয়েকজন বোলারকে দলে অন্তর্ভুক্ত করা হয়।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন এডউইন সেন্ট হিল। ১১ জানুয়ারি, ১৯৩০ তারিখে ব্রিজটাউনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ২১ ফেব্রুয়ারি, ১৯৩০ তারিখে একই দলের বিপক্ষে সর্বশেষ টেস্টে অংশ নেন তিনি।
১৯৩০ সালে ইংল্যান্ডের বিপক্ষে দুইটি টেস্টে অংশগ্রহণ করেন। বার্বাডোসে প্রথম টেস্ট অনুষ্ঠিত হয় ও সেন্ট হিল খেলার জন্যে নির্বাচিত হন। ১১ ফেব্রুয়ারি, ১৯৩০ তারিখে ওয়েস্ট ইন্ডিজের পক্ষে টেস্টে অভিষেক পর্ব সম্পন্ন হয় তার। ব্যাট হাতে ০ ও ১২ রান তুলেন। প্রথম ইনিংসে বল হাতে নিয়ে ৩৫ ওভারে ২/১১০ ও দ্বিতীয় ইনিংসে উইকেট শূন্য অবস্থায় মাঠ ছাড়েন। ঐ টেস্টটি ড্রয়ে পরিণত হয়েছিল। এরপর, এমসিসি দল ত্রিনিদাদ ও টোবাগো গমন করে। সেখানে দলটি দুইটি খেলায় অংশ নেয়। প্রথমটিতে চার উইকেট পান। কিন্তু, দ্বিতীয়টিতে তাকে বিশ্রাম দেয়া হয়। সবিশেষ সফল না হলেও তিনি একাগ্রচিত্তে বোলিং করতেন।
অস্ট্রেলিয়া গমন
১৯৩০-৩১ মৌসুমে অস্ট্রেলিয়া গমনার্থে তাকে ওয়েস্ট ইন্ডিজ দলে অন্তর্ভুক্ত করা হয়। প্রথম-শ্রেণীর খেলাগুলোয় বেশ সফল হন। কিন্তু, দলে একই মানের আরও ফাস্ট বোলারের প্রাচুর্যতা থাকায় তাকে কোন টেস্টে অংশগ্রহণের সুযোগ দেয়া হয়নি।
১৯৩০-৩১ মৌসুমে ওয়েস্ট ইন্ডিজের সদস্যরূপে অস্ট্রেলিয়া গমন করেন। পাঁচ টেস্ট নিয়ে গড়া ঐ সিরিজে সফরকারী দলটি ৪-১ ব্যবধানে পরাজিত হয়। এ সফরে তিনি সাতটি খেলায় অংশ নেন। তন্মধ্যে, চারটি প্রথম-শ্রেণীর ক্রিকেট খেলা হলেও কোনটিই টেস্ট ছিল না। তাসমানিয়ার বিপক্ষে প্রথম ইনিংসে ৪/৫৭ ও ভিক্টোরিয়ার বিপক্ষে খেলায় ছয় উইকেট পান। ২৯.৮১ গড়ে সর্বমোট ১৬ উইকেট সংগ্রহ করেছিলেন এডউইন সেন্ট হিল। ত্রিনিদাদ ও টোবাগোর স্পোর্টিং ক্রোনিকল এ সফরের মুদ্রিত সংস্করণে উল্লেখ করে যে, তিনি তার সীমিত সুযোগ নিয়ে বেশ ভালো বোলিং করেন। তবে, অপর তিনজন ফাস্ট বোলারের সফলতা ও খেলার ছন্দের সাথে তিনি পেড়ে উঠেননি। ফলশ্রুতিতে, টেস্ট দল কিংবা নিজেকে পরিচিতি ঘটানোর সম্ভাবনা ক্ষীণ হয়ে আসে। এ সফরের পর এডউইন সেন্ট হিলকে আর কোন প্রথম-শ্রেণীর ক্রিকেট খেলায় অংশ নিতে দেখা যায়নি। সবমিলিয়ে ১৭ খেলায় ১১.৯১ গড়ে ২৭৪ রান ও ২৮.৬২ গড়ে ৬৪ উইকেট লাভ করেন।
ল্যাঙ্কাশায়ার লীগে অংশগ্রহণ
আগস্ট, ১৯৩০ সালে ইংল্যান্ডভিত্তিক ল্যাঙ্কাশায়ার লীগে পেশাদারী পর্যায়ের ক্রিকেটে অংশগ্রহণের লক্ষ্যে চুক্তিতে আবদ্ধ হন। এরফলে, শ্যানন কিংবা ত্রিনিদাদ ও টোবাগোর পক্ষে ক্রিকেট খেলার সম্ভাবনা অনেকাংশেই তিরোহিত হয়ে যায়। এছাড়াও, ঐ সময়ে প্রতিযোগিতার নিয়ম অনুসারে পেশাদার ক্রিকেটারদেরকে খেলার উপযুক্ত হিসেবে গণ্য করা হতো না। ফলশ্রুতিতে, অস্ট্রেলিয়ার মাটিতে অংশগ্রহণকৃত প্রথম-শ্রেণীর খেলাগুলোই তার খেলোয়াড়ী জীবনের সর্বশেষ খেলা হিসেবে পরিগণিত হয়। বোনাজা কাপে আট মৌসুম খেলেন। এ পর্যায়ে, ৯.৪২ গড়ে ২২৪ উইকেট লাভ করেন। তন্মধ্যে, ১৯২৪ ও ১৯২৯ সালের প্রতিযোগিতায় বোলিং গড়ে শীর্ষ স্থানে আরোহণ করেন।
১৯৩১ সালে ল্যাঙ্কাশায়ার লীগের ক্লাব ক্রিকেটে লোয়ারহাউজ দল পয়েন্ট তালিকার সর্বনিম্ন স্থানে অবস্থান করে। সেন্ট হিল পেশাদার ক্রিকেটার হিসেবে চুক্তিতে আবদ্ধ হন। তিনজন ওয়েস্ট ইন্ডিয়ান খেলোয়াড়ের অন্যতম হিসেবে ইংল্যান্ডের পেশাদারী লীগ ক্রিকেটে অংশ নেন। বাদ-বাকীরা হচ্ছেন - লিয়ারি কনস্ট্যান্টাইন ও জর্জ ফ্রান্সিস। মৌসুমের শুরুতে তাকে স্বাগতঃ জানানোয় দর্শকদেরকে জনসমক্ষে ধন্যবাদজ্ঞাপন করেন।
১৯৩১ সালে লোয়ারহাউজ যুগ্মভাবে চতুর্থ স্থান দখল করে। ১৯০৮ সালের পর এটিই দলের সেরা সাফল্য ছিল। এ মৌসুমের পর্যালোচনান্তে বার্নলি নিউজ মন্তব্য করে যে, দলের উত্থানে সেন্ট হিলের ভূমিকা প্রশংসনীয় ছিল। নির্ভরযোগ্য ব্যাটসম্যান হিসেবে তিনি বল হাতে নিয়েও দারুণ সাফল্য পেয়েছেন। ১৪.৪০ গড়ে ২৮৮ রান করেন। সর্বোচ্চ করেন ৪৬ রান। এরফলে, ব্যাটিং গড়ে ক্লাবের তৃতীয় সর্বোচ্চ রান সংগ্রাহক হন। বল হাতে নিয়ে ১২.২০ গড়ে ৬৮ উইকেট পান। তন্মধ্যে, ৪৬টি উইকেট পান বোল্ড করে। পরের মৌসুমে সেন্ট হিলের স্ত্রী লোয়ারহাউজে যোগ দেন। মৌসুম শেষে বার্নলি এক্সপ্রেসে মন্তব্য করা হয় যে, তার ব্যাটিংয়ের ক্রমশঃ উত্তরণ ঘটেছে ও তার সক্ষমতা নিয়ে দর্শকদেরকে বিস্মিত করে চলেছেন। বেশ কয়েকটি বড় ধরনের ইনিংস খেলেন। সর্বোচ্চ করেন ৮৫ রান। ক্রিকেটের দৃষ্টিনন্দন খেলা উপহার দিয়ে রানগুলো সংগ্রহ করেন। ব্যাটিং ও বোলিং গড়ে ক্লাবের শীর্ষস্থান অধিকার করেন। ২০.৭৩ গড়ে ৪৭৭ রান ও ১৩.৮৭ গড়ে ৭৭ উইকেট পান তিনি। তবে, প্রতিবেদনে উল্লেখ করা হয় যে, তার বোলিংয়ে ধারাবাহিকতা ছিল না। তাসত্ত্বেও, চমৎকার গড় নিয়ে মৌসুম শেষ করা বিস্ময়ের কারণ হয়ে দাঁড়ান। এছাড়াও, তার এ পরিসংখ্যান ল্যাঙ্কাশায়ার লীগে অংশগ্রহণকারী অন্যান্য শীর্ষস্থানীয় পেশাদার ক্রিকেটারদের সাথে তুলনায় চলে আসে। লীগে ক্লাবের অবস্থান নিচেরদিকে চলে যায় ও যৌথভাবে পঞ্চম স্থান দখল করে।
১৯৩৩ সালে সেন্ট হিলের চুক্তির মেয়াদ শেষ হয়ে যায়। ক্লাবে তিনি কম সফলতার স্বাক্ষর রাখেন। লোয়ারহাউজ দল একাদশ অবস্থানে পৌঁছে। আবারও তিনি ব্যাটিং ও বোলিং গড়ে শীর্ষে আরোহণ করেন। ব্যাটিং গড় বৃদ্ধি পেয়ে ২৮.৬৬ হয় ও ৬০২ রান তুলেন। তন্মধ্যে, একটি সেঞ্চুরির সন্ধান পেয়েছিলেন তিনি। বার্নলি এক্সপ্রেসের মতে, কয়েকটি দর্শনীয় ব্যাটিং প্রদর্শন করেছিলেন তিনি। বল হাতে কম সফল হয়েছিলেন। ১৮.৮২ গড়ে ৫৬ উইকেট লাভ করেন। এ পর্যায়ে হাডার্সফিল্ড লীগে স্লেইদওয়েট ক্রিকেট ক্লাবে খেলার জন্যে নতুন চুক্তিতে স্বাক্ষর করেন। লোয়ারহাউজে থাকাকালে সকলের সহযোগিতার কথা তুলে ধরেন।
এ মৌসুম শেষে শীতকালে ত্রিনিদাদ ও টোবাগোয় প্রত্যাবর্তন করেন। খেলোয়াড়ী জীবনের এ পর্যায়ে এসে ওয়েস্ট ইন্ডিজের গণমাধ্যমে তার উন্নতির কথা তুলে ধরলেও টেস্ট খেলার ভবিষ্যৎ নিয়ে সন্দীহান ছিলেন। লীগ ক্রিকেটে অংশগ্রহণকারী অন্যান্য ওয়েস্ট ইন্ডিয়ানকে টেস্ট দলের সদস্য করা হয় কিংবা নির্বাচনের দাবীদার করা হয়।
দলে প্রত্যাখ্যান
এরপর ব্রাডফোর্ড লীগে খেলেন। প্রথমে ইস্ট ব্রায়ার্লি ক্রিকেট ক্লাব ও পরে ১৯৩৭ সালে স্পেন ভিক্টোরিয়ার পক্ষে চুক্তিতে আবদ্ধ হন। ১৯৩৯ সাল পর্যন্ত দলটিতে খেলেন। ব্যক্তিগতভাবে স্পেন ভিক্টোরিয়ার সদস্যরূপে সফলতার স্বাক্ষর রাখেন। ১৯৩৯ সালে প্রথম বোলার হিসেবে ৫০ উইকেট লাভের ন্যায় মাইলফলক স্পর্শ করেন। তবে, ঐ সময়ে ব্রাডফোর্ড লীগ জনপ্রিয়তা ও খেলার মানদণ্ডে ব্যর্থ ছিল।
১৯৪০ সালে খেলতে পারেননি। সেনাবাহিনীতে যোগদান করেন ও ডানকির্ক অভিযানে অংশ নেন। তাকে বাদ দেয়ার পরের মৌসুমেই খেলার জগতে ফিরে আসেন। দ্বিতীয় বিশ্বযুদ্ধ শেষ হবার পূর্ব-পর্যন্ত ব্রাডফোর্ড লীগে অবস্থান করেন। এছাড়াও, বেশ কয়েকটি যুদ্ধকালীন অর্থ সংগ্রহের খেলায় অংশ নিয়েছিলেন। অনেকগুলোই যুদ্ধকালীন সময়ে ইংল্যান্ডে বসবাসকারী বা কাজে নিয়োজিত ওয়েস্ট ইন্ডিয়ানদের নিয়ে গঠিত ওয়েস্ট ইন্ডিজ একাদশ ছিল।
১৯৪৭ সালে স্লেইদওয়েটে ফিরে যান। ঐ সময়ে দলটিতে সংরক্ষিত পেশাদার খেলোয়াড় হিসেবে ছিলেন। ১৯৪৮ সালে বোল্টন ক্রিকেট লীগে কিয়ার্সলি ক্রিকেট ক্লাবে পেশাদার খেলোয়াড় হিসেবে অংশ নেন। শেষের বছরগুলো ক্রিকেটার জ্যাক বন্ড সেন্ট হিলকে ক্লাবের অত্যন্ত কার্যকর কোচ হিসেবে আখ্যায়িত করেন। এ ক্লাবে বন্ড তার শুরুরদিকের খেলোয়াড়ী জীবন অতিবাহিত করেছিলেন। ১৯৫১ সাল পর্যন্ত লীগ ক্রিকেটে অংশ নিয়েছিলেন এডউইন সেন্ট হিল।
ব্যক্তিগত জীবনে বিবাহিত ছিলেন তিনি। ২১ মে, ১৯৫৭ তারিখে ৫৩ বছর বয়সে ইংল্যান্ডের ম্যানচেস্টার এলাকায় এডউইন সেন্ট হিলের দেহাবসান ঘটে।
পিঙ্কভিলা
পিঙ্কভিলা হল একটি ভারতীয় বিনোদন এবং জীবনধারার প্ল্যাটফর্ম। জুন ২০২২ পর্যন্ত, পিঙ্কভিলা ওয়েবসাইট এবং অ্যাপে ৫,০০,০০,০০০ দর্শক রয়েছে।
ওভারভিউ
পিঙ্কভিলা বিনোদন এবং জীবনধারার গল্প কভার করে। এর কভারেজ বলিউড, হলিউড, দক্ষিণ সিনেমা এবং কোরিয়ান বিনোদনের পাশাপাশি ফ্যাশন, খাবার, ভ্রমণ, স্বাস্থ্য এবং আরও অনেক কিছুতে প্রসারিত। কমস্কোর প্রকাশ করেছে যে পিঙ্কভিলা মার্চ ২০১৯-এর জন্য ভারতের শীর্ষ বিনোদন পোর্টাল ছিল।
ইতিহাস
২০০৭ সালে মে মাসে চালু হওয়া, পিঙ্কভিলা নন্দিনী শেনয় দ্বারা প্রতিষ্ঠিত হয়েছিল, যিনি সফ্টওয়্যার ইঞ্জিনিয়ার হিসাবে মাইক্রোসফ্টে কাজ করেছিলেন।
সাইটটি প্রাথমিকভাবে ভারতীয় মিডিয়ার সাথে কোনো সংযোগ ছাড়াই শুধুমাত্র মার্কিন যুক্তরাষ্ট্র থেকে পরিচালিত হয়েছিল। নন্দিনী পিঙ্কভিলার সাথে কাজ করার জন্য ফটোগ্রাফারদের একটি নেটওয়ার্ক তৈরি করেছিলেন, ২০০৯ সালে যখন সোনম কাপুরের কিছু ছবি ভাইরাল হয়েছিল তখন প্ল্যাটফর্মটিকে পাঠকদের পেতে অনুমতি দেয়। ২০১৩ সালে, পিঙ্কভিলা মুম্বাইতে তার প্রথম সম্পাদকীয় দল গঠন করে, ২০১৫ সালে তার প্রথম অফিস স্থাপন করে।
২০২০ সালে, প্ল্যাটফর্মটি ৩০ মিলিয়নেরও বেশি অনন্য মাসিক দর্শক রেকর্ড করেছে। একই বছরে, এটি তার দুটি নতুন পিঙ্কভিলা প্রপার্টি, "হ্যালিউটক" এবং "পিঙ্কভিলা রুম" চালু করার ঘোষণা দেয়। হালেউটক হল প্রথম কোরিয়ান বিনোদন প্ল্যাটফর্ম যা দেশে ব্যাপকভাবে চালু হয়েছে।
ঘটনা
২০১৮ সালে লাক্সের সহযোগিতায় পিঙ্কভিলার প্রথম ইভেন্ট "লাক্স গোল্ডেন রোজ অ্যাওয়ার্ডের" আয়োজন করেন। ২০২২ সালে, পিঙ্কভিলা দুটি বৃহৎ-স্কেল ইভেন্ট, পিঙ্কভিলা স্টাইল আইকন এবং হ্যালিউটক অ্যাওয়ার্ডের সাক্ষী ছিল।পিঙ্কভিলা স্টাইল আইকন হল পিংকভিলা-এর জন্য প্রথম স্বাধীন অন-গ্রাউন্ড ইভেন্ট এর প্রথম সংস্করণটি ১৬ জুন ২০২২-এ অনুষ্ঠিত হয়েছিল এবং ব্র্যান্ডটির ব্যবসায় পনের বছর পূর্ণ হয়েছিল।
হালেউটক পুরষ্কার ছিল ভারতের প্রথম পুরষ্কার শো যা বৃহৎ পরিসরে কোরিয়ান বিনোদনকে স্বীকৃতি দেয়, যা ২৭৫ মিলিয়নেরও বেশি পৌঁছেছিল।
ফিফা বিশ্বকাপের অফিসিয়াল ম্যাচ বলের তালিকা
এটি ফিফা বিশ্বকাপ টুর্নামেন্টের জন্য অফিসিয়াল ম্যাচ বলের একটি তালিকা।
১৯৭০ ফিফা বিশ্বকাপ থেকে ফিফা অফিসিয়াল ম্যাচ বল ব্যবহার করা শুরু করে।
আশাগি লামিয়া
আশাগি লামিয়া (জন্ম: ৬ই মার্চ ১৯৮৯) হলেন একজন ভারতীয় শিল্পী, টেলিভিশন উপস্থাপক, চিত্রনাট্যকার, আলোকচিত্রী এবং অভিনেত্রী। তিনি দর্শন টিভির (বিজনেস স্টার) বেশ কয়েকটি অনুষ্ঠান উপস্থাপনা করেছেন। তিনি একজন আলোকচিত্রী হিসেবে ২০১০ জাতীয় পুরস্কার লাভের পর অধিক পরিচিতি লাভ করেছেন।